internet vaartha 142 Views
న్యూఢిల్లీ : టీమిండియా కోచ్‌ పదవి కోసం బిసిసిఐకి చేరిన దరఖాస్తుల్లో టీమిండియా మాజీ స్పిన్నర్‌ అనిల్‌ కుంబ్లే దరఖాస్తు కూడా ఉందట. కాగా ఈనెల 10తో ముగిసిన గడువు నాటిని బిసిసిఐకి మొత్తం 57 దరఖాస్తులు వచ్చాయి. వీటిలో టీమిండియా డైరెక్టర్‌ రవిశాస్త్రి,మాజీ  క్రికెటర్‌ సందీప్‌ పాటిల్‌,మాజీ బౌలర్‌ వెంకటేష్‌ ప్రసాద్‌ తదితరుల అప్లికేషన్‌లు ఉన్నాయనే సంగతి తెలిసిందే. తాజాగా ఈ అప్లి కేషన్‌లో అనిల్‌ కుంబ్లే దరఖాస్తు కూడా ఉందని బిసిసిఐ ప్రకటించింది. కాగా 132 టెస్టుల్లో 619 వికెట్లు,271 వన్డేల్లో 337 వికెట్లు కూల్చిన కుంబ్లే 2008లో జెంటిల్మన్‌ గేమ్‌కు గుడ్‌ బై చెప్పాడు. ఐపిఎల్‌లో తన సొంత రాష్ట్రం నుంచి ప్రమోట్‌ అయిన రాయల్‌ ఛాలెంజర్స్‌ బెంగళూరు జట్టుకు నిన్నటిదాకా మెంటార్‌గా వ్యవహరించిన కుంబ్లే ప్రస్తుతం ఐసిసి క్రికెట్‌ కమిటీకి చైర్మన్‌గా వ్యవహ రిస్తున్నాడు. కాగా ఇతను కర్ణాటక క్రికెట్‌  సంఘం అధ్యక్షుడిగా కూడా వ్యవహరించిన కుంబ్లే ఇప్పుడు జాతీయ జట్టుతో నేరుగా కలిసి పని చేయాలని ఉత్సాహంగా ఉన్నాడు. కాగా అధికారిక కోచ్‌గా ఎలాంటి అనుభవం లేకపోయినా కెరీర్‌ రికార్డే కుంబ్లే అతిపెద్ద బలంగా భావించవచ్చు. ధోనీ, కోహ్లీలతో కలిసి ఆడిన అనుభవం కూడా ఇతనికి కోచ్‌ ఎంపిక విషయంలో కలిసి వచ్చే అవకాశం ఉంది.